'….die tempel het vol rook geword… | 4windkoinonia
← 'Die wet van die Gees van die lewe in Christus Jesus het my vrygemaak van die wet van die sonde en die dood'
'….daarom sal God hulle die krag van die dwaling stuur, om die leuen te glo' →
Posted on Maart 7, 2017	by 4windkoinonia
Maar God se glorie/heerlikheid het niks te make met menslike opheffing of aanhang nie. Dit het ook absoluut NIKS te doen met wat aardse mense koppel aan wat 'mooi' is nie. Mooi prentjies en pragtige klanke en ligstrale soos ons dit op aarde sien, het geen vergelyking as dit kom by die hemelse glorie en heerlikheid nie.
Kyk wat het gebeur met die priesters toe God se heerlikheid die eerste tempel van Salomo vervul het…
As God se heerlikheid Sy "huis" vervul, gebeur daar dinge wat die vlees nie kan hanteer nie. As ons kan sien dat die ou tempel in Jerusalem 'n tipe was van ons eie tempel, dan word die gebeure wat daar plaasgevind het NOU in ons eie lewe as baie intiem ervaar:
Soos die priesters by die inwyding van die eerste ou tempel in Jerusalem nie kon diens doen "vanweë die wolk nie", so is daar ook 'n wolk van rook in die ware tempel van God as Hy in ons werk. Die rook word gekoppel aan die "sewe plae" wat hul volle gang MOET gaan IN ONS LEWE. Dit is hoe die "heerlikheid van God" en "Sy krag" in ons lewens ervaar word. Kyk waarmee word hierdie "sewe plae" verbind…
Die "sewe plae" is God se 'grimmigheid' of God se oordeel wat op alle vlees en bloed moet kom om ons voor te berei om God se ware tempel te wees.
Dit is wat die 'vervulling' IN DIE GEES beteken:
Die gees van God kom na ons en kom woon in ons deur "bloed, vuur en rookdamp". Nou klink dinge nie meer so maklik soos die afvalliges die ware evangelie van Christus afwater nie. Die ware evangelie van Christus sluit in Sy oordeel wat vervul word oor ons vlees:
As ons die "hemel" daar buite in die fisiese kosmos met die geestelike hemel van God IN ons verwar, dan het ons nog nie die geestelike oë ontvang om te sien wat God in ons eie harte doen.
As die "engele" gesien word as wesens met vlerke wat daar bo in die fisiese hemelruim rondvlieg, dan mis ons God se boodskappers in ons eie harte:
As iemand ooit aan jou gesê het dat toegang tot God se koninkryk maklik is, dan het daardie persoon gelieg. Ons almal glo op 'n tyd hierdie leuen dat dit maklik is om God se tempel te betree. Jesus het tog immers vir ons sondes gesterf en al wat ons nou moet doen is om dit te glo. Ja, dit is mooi dinge om te doen. Maar dit is 'n onvolwasse vlak. Dit is die bestrawwing wat Paulus ook aan die Korinthiërs gegee het toe hulle net Jesus "en Hom as gekruisigde" gesien het:
1Kor 2:1-3 En toe ek by julle gekom het, broeders, het ek nie aan julle die getuienis van God kom verkondig met voortreflikheid van woorde of van wysheid nie, 2 want ek het my voorgeneem om niks anders onder julle te weet nie as Jesus Christus, en Hom as gekruisigde. 3 Ek was ook by julle in swakheid en in vrees en in veel bewing;
Om net Jesus Christus as die gekruisigde te sien, is om nog swak in die geloof te wees:
OM SAAM met Christus gekruisig te word is die volwasse geestelike posisie en dit beeld uit ons persoonlike deelname aan die geestelike volwasse proses, indien ons die "bloed en vuur en rookdamp" in ons eie lewe ervaar.
Luister weer na Petrus se woorde oor die "wonders…in die hemel en tekens op die aarde" IN ONS EIE LEWE!
Voeg daarby hierdie woorde….
Nou weet ons hoekom die boodskap van die kruis en al sy "bloed en vuur en rookdamp" so afstootlike boodskap is vir die onvolwasse Korinthiër in die lewens van hulle wat nie geestelike volwassenheid kan betree nie:
Die afvalliges sal sê…'nee, daardie woorde was vir die eerste dissiples' of hulle sal sê…'daardie woorde is op die sondaars en ongelowiges van toepassing'. Kyk maar weer wie ONS ALMAL is voor God ons barmhartig is…
Efes 2:1-5 En julle het Hy lewend gemaak, wat dood was deur die misdade en die sondes 2 waarin julle tevore gewandel het volgens die loop van hierdie wêreld, volgens die owerste van die mag van die lug, van die gees wat nou in die kinders van die ongehoorsaamheid werk, 3 onder wie ons almal ook vroeër gewandel het in die begeerlikhede van ons vlees toe ons die wil van die vlees en van die sinne gedoen het; en ons was van nature kinders van die toorn net soos ook die ander. 4 Maar God, wat ryk is in barmhartigheid, het ons deur sy grote liefde waarmee Hy ons liefgehad het, 5 ook toe ons dood was deur die misdade, lewend gemaak saam met Christus—uit genade is julle gered—
Maar diegene wie God ken (of deur Hom geken word) sal weet dat al Sy ware kinders wat in hierdie fisiese eon leef, gaan deur PRESIES DIESELFDE ervarings as die eerste dissipels want hulle glo ook hierdie woorde van God:
God se heerlikheid het dus alles te make met God se oordeel oor die werke van die vlees in ons. Maar wie soek hierdie soort heerlikheid? MIN:
Joh 6:56 Wie my vlees eet en my bloed drink [SAAM MET JESUS GEKRUISIG WORD], bly in My en Ek in hom.
Is jy 'n seun/dogter van God? Behoort jy aan "die huis van God"? Is jy Sy tempel? Word jou tempel gevul met "rook" en die "wolk" van Sy heerlikheid?